KLASA: 112-03/15-01/06

URBROJ: 2144-17-01-15-1

Raša, 27. kolovoza 2015.

Poziv za iskaz interesa za obavljanje poslova pomoćnika u nastavi/stručno-komunikacijskog posrednika za učenike s poteškoćama u razvoju

Istarska županija prijavitelj je projektnog prijedloga„MOZAIK-PoMOćnici u nastavi ZA Integraciju učeniKa u Istri“ prijavljenog na Poziv za dostavu projektnih prijedloga Ministarstva znanosti, obrazovanja i sporta pod nazivom „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ u okviru Operativnog programa Učinkoviti ljudski potencijali sufinanciranog sredstvima Europskog socijalnog fonda.

Osnovna škola Ivana Batelića Raša kao partner u projektu MOZAIK raspisuje

**POZIV ZA ISKAZ INTERESA**

za obavljanje poslova pomoćnika u nastavi/stručno-komunikacijskog posrednika za učenike s poteškoćama u razvoju u Osnovnoj školi Ivana Batelića Raša

Radno mjesto: POMOĆNIK/POMOĆNICA U NASTAVI/ STRUČNO KOMUNIKACIJSKI POSREDNIK ZA UČENIKE S POTEŠKOĆAMA U RAZVOJU

Broj traženih osoba: 2

* Mjesto rada: Osnovna škola Ivana Batelića Raša
* Radno vrijeme:
  1. Osoba nepuno radno vrijeme – 24 sata tjedno
  2. Osoba nepuno radno vrijeme – 34 sata tjedno
* Prijevoz na rad: Novčana naknada
* Vrsta ugovora: ugovor o radu na određeno vrijeme (07.09.-30.09.2015.)

UVJETI:

* najmanje završena srednja škola.

Odabir kandidata će se provesti sukladno Uputama za prijavitelje poziva broj UP.03.2.1.01. pri čemu će prednost imati osobe sa potvrdom o polaženju edukacije za pomoćnike u nastavi koja je provedena u okviru implementacije projekta „Školovanje bez diskriminacije-ulog u tolerantno društvo“ u trajanju od 20 sati. Kandidati koji nemaju predmetnu potvrdu, obvezni su savladati program navedene edukacije tijekom prva dva mjeseca rada. Edukaciju će organizirati Istarska županija u okviru provedbe projekta MOZAIK.

U slučaju zapošljavanja stručnog komunikacijskog posrednika, potrebno je da osoba ima završenu edukaciju za stručnog komunikacijskog posrednika te da prilikom selekcije to dokaže odgovarajućom svjedodžbom.

OPIS POSLOVA

Osnovna je zadaća pomoćnika u nastavi/stručno-komunikacijskog posrednika za učenike s poteškoćama u razvoju pružanje neposredne podrške u razredu učenicima s teškoćama, pomoć u uključivanju u razredni kolektiv, savladavanje socijalno-psiholoških prepreka i nastavnih sadržaja.

S kandidatom/kandidatkinjom izabranom za pomoćnika u nastavi/stručno-komunikacijskog posrednika za učenike s poteškoćama u razvoju sklopit će se pisani ugovor u kojemu će biti utvrđeni poslovi, trajanje izvršenja poslova te međusobna prava, obveze i odgovornosti ugovornih strana.

U prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, broj telefona i mobitela) te sve tražene priloge.

Uz prijavu kandidat/kandidatkinja dužni su priložiti slijedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku domovnice),
* životopis,
* uvjerenje o nekažnjavanju ne starije od 6 mjeseci,
* uvjerenje o sudjelovanju u programu edukacije pomoćnika u nastavi u okviru provedbe projekta „Školovanje bez diskriminacije-ulog u tolerantno društvo“.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.

Nepravodobne i nepotpune prijave neće biti razmatrane.

Pisane prijave s dokazima o ispunjavanju uvjeta iz Javnog poziva moraju biti zaprimljene najkasnije do 01.09.2015. do 12 sati na adresi:

Osnovna škola Ivana Batelića Raša

Ul.Ivana Batelića br.1

52223 Raša

Ured tajnice

s naznakom „Javni poziv za prijem pomoćnika u nastavi/stručno-komunikacijskog posrednika za učenike s poteškoćama u razvoju u šk.god. 2015/16“.

Zainteresirani za zaposlenje u više škola dostavljaju sve dokumente u sve škole, a u molbi trebaju navesti škole po redoslijedu interesa.

Radni odnos sa školom će se zasnivati nakon provedenog selekcijskog postupka.

Popis škola i tjednih sati pomoćnika u nastavi/stručno komunikacijskog posrednika:

| R.br. | Naziv škole i sjedište | Razred 2015./16. | Sati/tjedno |
| --- | --- | --- | --- |
| 1. | OŠ Ivana Batelića Raša | 3. | 24 |
| 2. | OŠ Ivana Batelića Raša | 8. | 34 |